|  |  |
| --- | --- |
| **ДО** | **РБ** |
| **ОБЩИНСКИ СЪВЕТ** | **ОБЩИНСКИ СЪВЕТ** |
| **ГРАД АПРИЛЦИ** | **№ ………………………** |
|  | **………………….2018 г.** |
|  | **гр.Априлци** |

**ПРЕДЛОЖЕНИЕ**

**ОТ Д-Р МЛАДЕН МАКСИМОВ ПЕЛОВ**

**КМЕТ НА ОБЩИНА АПРИЛЦИ**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Община Априлци постъпи Писмо вх.№ 39 от 08.01.2018 г. от Мария Иванова Попова – Председател на СДРУЖЕНИЕ "ТУРИСТИЧЕСКО ДРУЖЕСТВО КИТКАТА", ЕИК 176616985 с искане вземане на решение от общински съвет – Априлци за учредяване на безвъзмездно право на строеж върху поземлен имот с идентификатор 66771.501.418, във връзка с реализиране на проектно предложение за финансиране по Мярка 7.5. на ПРСР на МЗХ с наименование „Инвестиции за публично ползване в инфраструктура за отдих, туристическа информация и малка по мащаб туристическа инфраструктура на територията на с.Скандалото, община Априлци”.

Общински съвет – Априлци със свое Решение № 602 от Протокол № 70 / 30.07.2015 г. даде своето съгласие СДРУЖЕНИЕ "ТУРИСТИЧЕСКО ДРУЖЕСТВО КИТКАТА", самостоятелно да разработи, кандидатства и реализира горното проектно предложение.

Като подобект на инвестиционният проект се предвижда изграждане на **„Туристически информационен център /ТИЦ/”** в Урегулиран поземлен имот XIV, кв.23, отреден "За обществено обслужване" по РЗП на село Скандалото, одобрен със Заповед № 373 от 27.10.2016 г. на Кмета на Община Априлци. Предвидено е центърът да се изгради чрез преустройство за информационна и експозиционна дейност на съществуващ първи етаж на общинска сграда с идентификатор 66771.501.418.2, както и изграждане на нов втори етаж за административна и експозиционна дейност.

Във тази връзка, предлагам на Вашето внимание следния:

**Проект за решение:**

На основание чл.21, ал.1, т.8 от ЗМСМА, чл.37, ал.5 от ЗОС и чл.40 от НРПУРОИ, Общинския съвет – Априлци

**рЕШИ:**

1. Да бъде учредено безвъзмездно право на строеж на СДРУЖЕНИЕ "ТУРИСТИЧЕСКО ДРУЖЕСТВО КИТКАТА", ЕИК 176616985, върху 78,05 кв.м. за построяване на втори етаж на сграда с идентификатор 66771.501.418.2 построена в недвижим имот с идентификатор 66771.501.418 с Трайно предназначение на територията: Урбанизирана, с Начин на трайно ползване: Ниско застрояване (до 10 м) по действащите КККР на село Скандалото, община Априлци;
2. Определя срок на правото на строеж 11 години от датата на подаване на заявлението за подпомагане по Мярка 7.5. на ПРСР на МЗХ.
3. Възлага на Кмета на Община Априлци да издаде заповед и сключи договор за учредяване безвъзмездно право на строеж за срок от 11 г. на СДРУЖЕНИЕ "ТУРИСТИЧЕСКО ДРУЖЕСТВО КИТКАТА", ЕИК 176616985;
4. Дава своето съгласие СДРУЖЕНИЕ "ТУРИСТИЧЕСКО ДРУЖЕСТВО КИТКАТА", да реализира учреденото право на строеж по одобрен инвестиционен проект, за негова сметка и в ползва на Община Априлци.

**Д-Р МЛАДЕН ПЕЛОВ**

*Кмет на община Априлци*

Изготвил:

Марко Пенов – Гл.експерт „ОСОПТ”